Jelaskan Ciri-Ciri dari Iwak tawès dalam bahasa jawa

Iwak tawès duwé bentu awak rodok dawa lan gèpèng kanti geger dhuwur, endasé cilik, cangkem cilik ana ing pucuk irung, sungut cilik utawa rudimenter. Ing ngisor garis rusuk sisik 5,5 iji lan 3,5 iji ing antarané garis rusuk lan sirip pertama ing weteng. Garis rusuk sampurna cacahé 29-31 iji. Awak wernané rodok pérak  lan keirengan ing pérangan geger. Ing moncong ana tonjolan-tonjolan kang cilik. Siripé geger lan buntut wernané klawu utawa kekuningan, sirip dhadha wernané kuning lan sirip silèt wernane kuning téla. Sirip silèt duwé 6,5 cabang.

Iwak iki gampang manak ing blumbang kanti rangsangan alami, saben taun. Ing perairan lumrahé netesaké ing mangsa rendheng. Iwak kang siyap ngendog racaké ing umur 8 wulan kanti ukuran dawa 20 cm bobot 175 gram kanti fekunditas kira-kira 25.980-86.916 iji endhog. Endog bakal mingslep ing ngisor banyu (demersal) lan netes sajeroning 13 nganti 20 jam. Iwak tawès kalebu kéwan kang sipaté omnivora. Pakanané saka wit-witan (kaya ta godhong-godhongan), Ipomea reptans, lan Hydrilla), fitoplankton lan invertebrata.

Biasane anggoné nyekel iwak iki migunakaké piranti cekel kayat jaring, ngesar, tuguk, jala lan piranti cekel trap ya iku sengkirai.